section_heading: O klubu
paragraph_text: Klub je osnovan pod imenom "Orjen" (također se navodi i kao "Orjent", odnosno "Orijent") 1914. godine (po drugim izvorima 1919. godine). Klub je bio član Splitskog nogometnog podsaveza te se natjecao u njegovim natjecanjima, te poslije član Cetinjskog podsaveza. 1930.-ih se "Orjen" spojio s lokalnim rivalom "Zrinjski" u zajednički klub, koji se nazvao "Arsenal"' po obližnjem objektu za popravak mornarice"MRTZ Sava Kovačević", koji se kolokvijalno zvao "Arsenal"., koji je pred početak Drugog svjetskog rata bio najuspješniji crnogorski klub van Podgorice i Cetinja, osvojivši orvenstvo Cetinjskog podsaveza 1937. godine. <br> Poslije Drugog svjetskog rata "Arsenal" se pretežno natjecao u Republičkoj ligi Crne Gore te Podsaveznoj ligi Kotor (kasnije Područna liga Kotor, Crnogorska regionalna liga - Jug). U sezonama 1955./56., 1956./57., 1957./58. "Arsenal" se natjecao u Drugoj zonskoj ligi - skupina B. <br> Od sezone 1991./92. pa do sezone 2005./06., u okviru prvenstava SRJ, odnosno Srbije i Crne Gore, "Arsenal" je bio pretežno član Crnogorske republičke lige. <br> Osamostaljenjem Crne Gore, 2006. godine, "Arsenal" je postao član Druge crnogorske lige, u kojoj igra uz nekoliko sezona u Trećoj crnogorskoj ligi - Južna regija. <br> Uz prefiks Fudbalski klub (FK), "Arsenal" je koristio još i Sportsko društvo (S.D.) i Nogometni klub (NK).